באז אלדרין

באַז אָלדרין (ענגליש: Buzz Aldrin) געבוירן מיטן נאמען עדווין יודזשין אָלדרין דער יינגער דעם 20סטן יאנואר 1930 איז אן אמעריקאנער אינזשעניר, פילאט און געוועזנער אסטראנויט. ער איז געבוירן געווארן אין גלען רידזש, ניו זשערסי. ער איז געווען דער צווייטער מענטש וואס האט געטראטן אויף דער לבנה נאך ניל ארמסטראנג ביי דער אפאלא 11 מיסיע.

נאכדעם וואס ער האט באקומען א דאקטאראט אין וויסנשאפט אין אסטראנאטיק פון דעם מאסאטשוסעטס אינסטיטוט פון טעכנאלאגיע (MIT), איז אלדרין אויסגעקליבן געווארן אלס א מיטגליד פון נאסא'ס אסטראנאט גרופע 3, מאכנדיג אים דער ערשטער אסטראנאט מיט א דאקטאראט. זיין דאקטאראט טעזיס, "ליין-פון-זיכט גיידענס טעכניקעס פאר באמאנטע ארביטאלע רענדעוואוס", האט אים פארדינט דעם צונאמען "ד"ר רענדעוואוס" פון מיט-אסטראנאטן. זיין ערשטער ספעיס פלייט איז געווען אין 1966 אויף דזשעמיני 12, בעת וועלכן ער האט פארבראכט איבער פינף שעה אויף עקסטראוועהיקולארע טעטיקייט. דריי יאר שפעטער, האט אלדרין געשטעלט א פוס אויפן לבנה ביי 03:15:16 דעם 21סטן יולי, 1969 (UTC), ניינצן מינוט נאכדעם וואס ארמסטראנג האט ערשט אנגערירט די ייבערפלאך, בשעת דער קאמאנד מאדול פילאט מייקל קאלינס איז געבליבן אין לונארע ארביט. א פרעזביטעריאנישער עלטער, איז אלדרין געווארן דער ערשטער מענטש צו האלטן א רעליגיעזע צערעמאניע אויפן לבנה, ווען ער האט פריוואט גענומען קאמוניאן, וואס איז געווען די ערשטע עסן און פליסיקייט וואס מען האט דארט געגעסן.

קאטעגאריע:לעבעדיגע מענטשן
קאטעגאריע:אמעריקאנער
קאטעגאריע:אסטראנויטן
קאטעגאריע:פילאטן